
_START_ARTICLE_
Sveriges Riksbank
_START_PARAGRAPH_
Sveriges Riksbank («Rigsbanken») er Sveriges centralbank._NEWLINE_Rigsbanken blev etableret i 1668 under navnet «Rikets Ständers Bank» (rigsdagens bank) og regnes for at være verdens ældste centralbank. Dens forgænger blev stiftet i 1656, og hed «Johan Palmstruchska banken» eller «Stockholm Banco». Selvom dette var en privat bank, var den reguleret af kongen, som tillige udnævnte ledelsen._NEWLINE_Siden 1904 har Rigsbanken haft eneret på at udstede penge i Sverige. Indtil da kunne hver bank udgive sine egne penge._NEWLINE_Centralbankchef er Stefan Ingves (udnævnt 1. januar 2006 for en seksårig periode)._NEWLINE_Siden Sverige er medlem af EU, er centralbanken medlem af ESCB – Det europæiske system af centralbanker._NEWLINE_Hovedstyringsmålet for pengepolitikken er at "opretholde en fast pengeværdi". Riksbankens tolkning af dette er at inflationen skal være "lav og stabil" omkring 2% pr. år.